title: "Porsche"
text: "Di Porsche AG (L\u00fcng Noom Dr. Ing. h.c. F. Porsche Aktiengesellschaft) es en d\u00fctsk Autofirma, wat \u00f6n Stuttgart-Zuffenhausen set. Dit Bigenimng fan di Firma es en Konstruktsjoonskontoor, war Ferdinand Porsche 1931 iinrocht her. Diarfan k\u0101m di KdF- of leeter Volkswagen, wat Hitler fuar D\u00fctskl\u00f6n haa wil. Naa di Krich waar diarfan en Firma, wat fuaral Sportwainer \u00fcttaacht en becht.\n\nSent 2009 jert Porsche t\u00f6 di Volkswagen AG, aurdat dit Aurnemen fan VW 2009 sk\u00fc\u00fcv gingen wiar. Diarfan bleev man dach di Porsche Automobil Holding (Kuurt Porsche SE) wat sent des Tir di Muarhair fan di VW-Aktien heer.\n\nWainer\nDi Porsche AG heer fuaral luchtk\u00f6\u00f6leti Maskiinen becht, hurfan di jest (Fjuurkolben-) Maskiinen rocht nai bi des fan di Volkswagen wiar man gurter becht wiar en muar Kraft her. Me Wainer \u00fcs di Porsche 901 (Leeter 911) waar muar Sokskolbenmaskiinen becht, wat jit me Lucht k\u00f6\u00f6let waar. Des wiar fuar't Miist Boxer_Maskiinen. Wan di Ofgasrook ek muar \u00fcp\u00fc Straat t\u00f6leten waar, es em t\u00f6 Weeterk\u00f6\u00f6ling aurgingen.\n\u00d6n di soowentiger Jaaren jaav't en VW-Porsche 914 me Fjuurkolbenmaskiin fan VW of Sokskolbenmaskiin fan Porsche. Biiring waar me Lucht k\u00f6\u00f6let en set \u00f6n di Meren fan des Wain.\n\u00d6n di Tachentiger Jaaren k\u0101m Wainer sa \u00fcs di 928 \u00fct, wat en 4,5 Liiter-V8-Maskiin her, hur em me en Tankwain achter\u00f6n k\u00f6\u00f6r skul. Me di 924 waar en Porsche fuarstelt, wat fuaral me Audi-en VW-Technik \u00f6nerwai wiar (Fjuur Kolben \u00f6n Reeg; di Maskiin wiar en foranerti Audi Maskiin).\nNii Modeli sa \u00fcs Panamera of Cayenne braacht muar Plaats en fuaral aaft uk Maskiinen fan di VW-Konsern. Sa hing Porsche me, \u00fcs di Diesel-Skand\u0101l me Autos fan VW en Audi \u00f6n Gang k\u0101m.\n\nElektrowainer\n2015 waar en Prototyp me di Noom Mission E fuarstelt, en diarfan skul en Elektrowain uur. Des k\u0101m \u00f6n't Jaar 2019 me di Noom Taycan \u00fcp Marker.\n\nFutnooten\n\nForkiir\nAutomobilfabrik (D\u00fctskl\u00f6n)\nStraatenforkiir\nElektroautofirma\nElektroauto (Baterii)"